TEAMG มือขึ้น! คว้างานที่ปรึกษาบริหารพื้นที่ส่วนขยาย “ศูนย์ราชการฯ”
TEAMG มือขึ้น! คว้างานที่ปรึกษาบริหารพื้นที่ส่วนขยาย "ศูนย์ราชการฯ" นาน 750 วัน
TEAMG มือขึ้น! คว้างานที่ปรึกษาบริหารพื้นที่ส่วนขยาย ศูนย์ราชการเฉลิมพระเกียรติ 80 พรรษา 5ธันวาคม 2550 โซน C (ศูนย์ราชการฯ) นาน 750 วัน
26 เม.ย. 2562

บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG ระบุว่า บริษัท ได้ลงนามเป็นผู้รับจ้างสัญญาที่ปรึกษาเพื่อบริหารโครงการพื้นที่ส่วนขยาย ศูนย์ราชการเฉลิมพระเกียรติ 80 พรรษา 5ธันวาคม 2550 โซน C (ศูนย์ราชการฯ)
โดยมีขนาดที่ดินประมาณ 81 ไร่ มีพื้นที่ก่อสร้างทั้งหมด 660,000 ตารางเมตร เพื่อให้เป็นไปตามแผนแม่บทและรายละเอียดโครงการที่ได้มีการนำเสนอขออนุมัติดำเนินโครงการต่อหน่วยงานที่เกี่ยวข้องและได้รับความเห็นชอบโดยคณะรัฐมนตรีเมื่อวันที่ 26 พ.ย.2561
สำหรับโครงการดังกล่าวมีจุดมุ่งหมายเพื่อเพิ่มศักยภาพการใช้ที่ดินภายในศูนย์ราชการฯให้เกิดประโยชน์สูงสุด รวมทั้งเพิ่มความสะดวกในการให้บริการประชาชนผู้มาติดต่อราชการในรูปแบบ One Stop Service และลดงบประมาณค่าเช่าอาคารเอกชนของหน่วยงานภาครัฐ โดยโครงการดังกล่าวอยู่ภายใต้การดูแลของ บริษัท ธนารักษ์พัฒนาสินทรัพย์ จำกัด (ธพส.)
ทั้งนี้การได้มาซึ่งโครงการดังกล่าวเป็นรายการธุรกิจปกติและเป็นไปตามเงื่อนไขทางการค้าโดยทั่วไปที่บริษัทได้อนุมัติไว้แล้ว